Митро Надь

Митро Надь, (* 4. новембер 1896, Миклошевци, Мадярске кральовство, (дн. Хорватия) – † 8. фебруар 1962, Петровци, Югославия, (дн. Хорватия)) — руснацкый поет и културно-просвѣтный дѣятель меджи дольноземскыма Руснаками.О. В. Мишанич, Н. С. Стаценко

Походив з худобной желярской родины. Выходив зачаточну школу. Быв участником Первой свѣтовой войны. Заробляв собѣ крайчирством. Писав по рускы (дольноземсков русначинов). Дебютовав в року 1937 з поезиями в Руском календарю.Митро Надь Его поетична манѣра ся сформовала под вплывом народно-спѣванковой творчости, одкы наслѣдовав форму, образность ай поетику во своих вершах. Быв автором народностно-патриотичных и лиричных поезий, вецеро з якых стали ся народныма спѣванками. Поезии Митра Надя были публикованы  тыж в антологиях Антолоґия поезиї бачванско-сримских руских писательох (Руски Керестур, 1963) и Антолоґия рускей поезиї (Нови Сад, 1984); вышли посмертно ай окремов збѣрков Бакарни дзвон за Дунайом (Руски Керестур, 1967).

 Жерела и одказы 



 Литература 
 Тамаш J. Русинска књижевност: Историjа и статус. Нови Сад, 1984. 


 Референции 

Катеґорія:Русиньскы поеты